รู้จัก Enphase Energy บริษัทที่เข้ามา Disrupt วงการโซลาร์เซลล์ ที่เติบโต 200 เท่า ภายใน 5 ปี
ธุรกิจพลังงานสะอาด เป็นหนึ่งอุตสาหกรรมที่นักลงทุนให้ความสนใจเป็นอย่างมาก ไม่ว่าจะเป็น เทรนด์รักษ์โลก ที่เริ่มเข้ามามีบทบาทในชีวิตประจำวันของผู้บริโภค และการที่หลาย ๆ บริษัทให้ความสำคัญกับการดำเนินธุรกิจควบคู่ไปกับสิ่งแวดล้อมที่ดี (ESG)
28 ก.ย. 2565

รู้จัก Enphase Energy บริษัทที่เข้ามา Disrupt วงการโซลาร์เซลล์ ที่เติบโต 200 เท่า ภายใน 5 ปี
Super Central Gas x ลงทุนแมน
ธุรกิจพลังงานสะอาด เป็นหนึ่งอุตสาหกรรมที่นักลงทุนให้ความสนใจเป็นอย่างมาก
ไม่ว่าจะเป็น เทรนด์รักษ์โลก ที่เริ่มเข้ามามีบทบาทในชีวิตประจำวันของผู้บริโภค และการที่หลาย ๆ บริษัทให้ความสำคัญกับการดำเนินธุรกิจควบคู่ไปกับสิ่งแวดล้อมที่ดี (ESG)
แน่นอนว่า กลุ่มธุรกิจที่ได้รับผลประโยชน์จากเรื่องนี้ คงหนีไม่พ้น “ผู้ผลิตอินเวอร์เตอร์โซลาร์เซลล์”
โดยเฉพาะ Enphase Energy ผู้ที่ได้คิดค้นนวัตกรรม Solar Microinverter หรือการนำอินเวอร์เตอร์ขนาดเล็ก ไปติดไว้ที่ด้านหลังของแผงโซลาร์เซลล์ เป็นเจ้าแรกในโลก
อินเวอร์เตอร์ คือ อุปกรณ์ไฟฟ้า ที่มีหน้าที่เปลี่ยนแปลงไฟฟ้ากระแสตรง (DC) ที่แผงโซลาร์เซลล์ผลิตได้จากพลังงานแสงอาทิตย์ ให้กลายเป็นไฟฟ้ากระแสสลับ (AC) เหมือนกับกระแสไฟฟ้าภายในบ้าน
ปัจจุบัน บริษัทนี้มีมูลค่ามากถึง 1.5 ล้านล้านบาท 
มีอัตราการเติบโตของรายได้กว่า 70% จากปี 2021
ความน่าสนใจของเรื่องนี้ เป็นอย่างไร ? 
ลงทุนแมนจะเล่าให้ฟัง
Enphase Energy ก่อตั้งขึ้นในปี 2006 หรือราว ๆ 16 ปีที่แล้ว 
โดย Martin Fornage และ Raghu Belur มองเห็นข้อบกพร่องของระบบโซลาร์เซลล์ ที่ใช้ String Inverter เพื่อผลิตกระแสไฟฟ้า
ซึ่ง String Inverter คือการนำแผงโซลาร์เซลล์ทั้งหมด มาต่อสายเข้าด้วยกันแบบอนุกรม และพลังงานทั้งหมดจะถูกส่งไปยังอินเวอร์เตอร์เครื่องเดียว ที่ตั้งอยู่ในบริเวณบ้าน
ทำให้อินเวอร์เตอร์โซลาร์เซลล์ระบบ String มีราคาถูกกว่าอินเวอร์เตอร์รูปแบบอื่นในตลาด และก็เป็นที่นิยมใช้มากที่สุดในปัจจุบัน อีกด้วย
อย่างไรก็ตาม การติดตั้งรูปแบบนี้ ก็ตามมาด้วยข้อจำกัดอยู่มากมาย ไม่ว่าจะเป็น
- อันตราย เพราะเป็นระบบ High voltage อาจมีแรงดันมากถึง 1,000 volt อยู่บนหลังคา
- ไม่รองรับมาตรฐานการหยุดทำงานในกรณีฉุกเฉิน หรือ Rapid Shutdown 
- หากแผงโซลาร์เซลล์เพียง 1 แผงมีปัญหา หรือมีต้นไม้บัง ก็จะทำให้แผงอื่น ๆ มีประสิทธิภาพต่ำลงไปด้วย 
- ไม่สามารถเพิ่มแผงโซลาร์เซลล์ จากอินเวอร์เตอร์ตัวเดิมได้ 
- ติดตามสถานะของแผงโซลาร์เซลล์ได้ยาก เห็นเฉพาะภาพรวมของการผลิตไฟ
ด้วยข้อจำกัดเหล่านี้เอง ทำให้ Enphase Energy มองเห็นโอกาสในการพัฒนา Microinverter หรือการติดอินเวอร์เตอร์ขนาดเล็กไว้ที่ด้านหลังของแผงโซลาร์เซลล์ 
เพื่อเพิ่มประสิทธิภาพการผลิตไฟฟ้า และยกระดับความปลอดภัยให้แก่ผู้บริโภค
โดย Microinverter มีจุดเด่นดังนี้ 
- เป็นระบบ AC low voltage (230 volt) ให้ความปลอดภัยที่มากกว่า DC High Voltage
- รองรับมาตรฐานการหยุดทำงานในกรณีฉุกเฉิน ด้วย Built-in Rapid Shutdown ตามมาตรฐาน National Electrical Code (NEC) 2014 เพื่อระงับอุบัติเหตุไฟไหม้ ให้นักดับเพลิงสามารถเข้าไปดับเพลิงได้อย่างมีประสิทธิภาพ
- ผลิตกระแสไฟฟ้าได้ดีกว่า String Inverter เพราะทุก ๆ แผงโซลาร์เซลล์จะมีตัวแปลงไฟฟ้าของตัวเอง
- หากแผงใดมีประสิทธิภาพต่ำลง จะไม่ส่งผลกระทบต่อการผลิตไฟฟ้าของแผงอื่น ๆ
- มีอายุการใช้งานยาวนานมากกว่า 25 ปี เพราะผ่านการทดสอบการผลิตไฟฟ้ามากกว่า 1,000,000 ชั่วโมง ที่อุณหภูมิ -30 ถึง 85 องศาเซลเซียส
- ง่ายต่อการติดตั้งเพิ่มในอนาคต
ที่น่าสนใจคือ Enphase Energy ได้พัฒนาอีโคซิสเต็มให้ผู้บริโภคสามารถมอนิเตอร์ระบบโซลาร์เซลล์ได้ง่าย ๆ ผ่านแอปพลิเคชัน Enphase Enlighten
นอกจากนี้ บริษัทยังได้รับอานิสงส์จากการที่รัฐบาลสหรัฐอเมริกา ออกมาตรฐานระบบไฟฟ้า (NEC) ในปี 2014 
โดยกำหนดให้ระบบโซลาร์เซลล์ในบางพื้นที่บนหลังคา ต้องติดตั้งระบบ Rapid Shutdown
ทำให้ Enphase Energy ประสบความสำเร็จอย่างมากจนกลายเป็น อันดับ 1 ในสหรัฐอเมริกา…
ปัจจุบัน Enphase Energy ได้ติดตั้งแผงโซลาร์เซลล์รูปแบบ Microinverter ไปแล้วกว่า 48 ล้านเครื่อง ให้กับ 2.5 ล้านครัวเรือน ใน 140 ประเทศทั่วโลก
ทีนี้เรามาดูกันว่า ผลประกอบการของ Enphase Energy ที่ผ่านมาเป็นอย่างไร ?
ปี 2019 รายได้ 22,837 ล้านบาท กำไร 5,894 ล้านบาท
ปี 2020 รายได้ 28,331 ล้านบาท กำไร 4,902 ล้านบาท
ปี 2021 รายได้ 50,559 ล้านบาท กำไร 5,321 ล้านบาท
และในปี 2022 บริษัทสามารถทำรายได้ไตรมาส 2 ที่ 19,394 ล้านบาท 
คิดเป็นการเติบโตกว่า 68% เมื่อเปรียบเทียบกับช่วงเดียวกันของปีที่แล้ว
ถึงตรงนี้ เราคงพอเห็นถึง ความแตกต่างระหว่าง String Inverter และ Micro Inverter 
และศักยภาพการเติบโตของบริษัท Enphase Energy กันแล้ว
คำถามคือ Super Central Gas ชื่อย่อ SCG เกี่ยวข้องอะไรกับบริษัทนี้ ?
ต้องบอกว่า Super Central Gas เป็นบริษัทวิศวกรรมที่จัดจำหน่าย เครื่องจักร, อุปกรณ์, สิ่งก่อสร้าง, สถานีบริการน้ำมัน และพลังงานแบบครบวงจร โดยให้บริการครอบคลุมตั้งแต่
- เป็นที่ปรึกษาทางธุรกิจ
- ออกแบบงาน และขอใบอนุญาต
- บริการงานก่อสร้าง
- บริการงานระบบติดตั้งท่อน้ำมัน
- บริการดูแลหลังการขาย
ที่น่าสนใจคือ Super Central Gas มีแผนที่จะเปิดตัวโปรเจกต์ใหม่ ที่มีชื่อว่า SCG Future Energy 
โดยจะดำเนินธุรกิจเกี่ยวข้องกับการจัดจำหน่าย ระบบโซลาร์เซลล์ Microinverter จาก Enphase Energy
ซึ่ง SCG Future Energy เป็นเพียงไม่กี่บริษัทในประเทศไทย ที่ได้รับความไว้วางใจในเรื่องนี้..
สุดท้ายแล้ว ในอนาคต ประเทศไทยคงจะมีกฎหมายมารองรับการติดตั้งระบบโซลาร์เซลล์ ให้มีความปลอดภัยต่อผู้บริโภคและนักผจญเพลิง
มันจึงไม่น่าแปลกใจว่า ทำไม โซลาร์เซลล์ระบบ Microinverter จึงเป็นทางเลือกที่น่าสนใจ 
เพราะไม่เพียงแต่ผู้บริโภคจะได้รับความปลอดภัยอันเหนือชั้น 
แต่ยังจะได้เข้าถึงพลังงานสะอาด ให้โลกเราได้เติบโตควบคู่ไปกับสิ่งแวดล้อมที่ดี นั่นเอง…
สำหรับใครที่สนใจสามารถอ่านข้อมูลเพิ่มเติมได้ที่ 
หรือสนใจเป็นตัวแทนจำหน่าย Enphase Microinverter โทร 065506 3888
References
- ผลตอบแทนของหุ้น Enphase Energy (ENPH) ณ วันที่ 8 กันยายน 2565
- อัตราแลกเปลี่ยนของรายได้ และกำไร ณ วันที่ 8 กันยายน 2565 (1 USD = 36.43 บาท)
- 
- 
- 
- 
- 
- 
- 
-